DISTRIBUIE

Cabinetele de chirurgie estetică din Cluj se văd nevoite să reducă tarifele cu până la 1.500 de euro în lipsa unei clientele constante, după izolarea socială a potențialilor clienți de la apariția crizei coronavirusului.

O clinică din Cluj a propus reduceri de 400-1.000 de euro la principalele intervenții pe care le prestează dacă acestea sunt programate până la 30 aprilie. O operație de mărire sau de micșorare a sânilor costă acum 2.500 de euro, față de 3.500 de euro înainte.

Pentru abdominoplastie (se îndepărtează sortul abdominal) - prețul variază acum între 2.000 și 2.500 de euro, în loc de 3.500-4.000 de euro, cât era tariful obișnuit înainte de criză.

Rinoplastia primară costă 1.800-2.000 de euro, în funcție de particularitățile cazului (față de 2.800 de euro), blefaroplastia (corecția pleoapelor căzute), 800-1.200 de euro, iar otoplastia (corectarea urechilor clăpăuge), 1.000-1.500 de euro.

Astfel de reduceri de prețuri au apărut și la interventiile minim-invazive (mărirea buzelor, diminuarea cearcănelor, conturarea pomeților, reducerea ridurilor), de 200 euro/ml.